Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: 67. § Az adózás rendjéről szóló 1990. évi XCI. törvény
Paragraph Index: 1153

(6) Ha a hallgatói hitel törlesztő részletének éves alapja nem éri el az éves minimálbér összegét, a törlesztő részlet alapjaként — feltéve, hogy a hitelfelvételi jogosultsági idő lejárt — az éves minimálbért kell figyelembe venni. Ha a hitelfelvételi jogosultsági idő az adóév közben szűnik meg, illetve ha a törlesztési kötelezettség nem a teljes adóévben szünetel, e bekezdés alkalmazásában a törlesztő részlet alapja az éves minimálbér időarányos része. Az időarányos minimálbér számításánál a törlesztési kötelezettség szünetelésével érintett hónapokat, illetőleg a hitelfelvételi jogosultsági idő megszűnésének hónapját egész hónapként kell figyelembe venni.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes